Какви видове протектори за легло има?
 Съществува огромно разнообразие от протектори, които могат да се класифицират по много и различни критерии. На първо място, можем да си изберем протектор според това дали е обикновен, или непромокаем. 
Обикновените протектори предпазват матрака от замърсяване и захабяване на дамаската. Те най-често се изработват от полиестер или от памук и полиестер. Това е така, защото чистият памук не притежава еластични свойства. Противно на всички очаквания, те не запарват и са приятни на допир. 
Непромокаемите протектори за матрак са от по-висок клас и на 100% ви гарантират сухо легло. При тези модели разнообразието е още по-голямо. Повечето производители залагат на позната комбинация от памук и полиестер в съотношение 80:20. Под основния слой се залага на гумиран такъв, който осигурява и водонепропускливите свойства. 
Повечето модели протектори са преминали антибактериална обработка, така че да могат да се ползват и от потребители, страдащи от алергии. 

